open-index/open-wikipedia-markdown huggingface dataset:
Tredreier

En **tredreier** er en håndverker som dreier gjenstander i tre, hovedsakelig ved hjelp av dreiebenk. 

Arkeologiske funn av dreide gjenstander lar oss spore faget 4000 år tilbake i tid. I Norge ble faget i stor grad et bygdehåndverk, drevet i kombinasjon med jordbruk. Produksjonen foregikk oftest på vinterstid.

Eksempler på gjenstander en tredreier kan framstille er boller, fat, tallerkener, kopper og kar og møbel- og bygningsdetaljer.

På slutten av 1800-tallet var det mange tredreierverksteder, men nye moter, materialer og økt automatisering tok bort mye av næringsgrunnlaget for disse.  Tredreierlaug fantes også i de største byene.  I dag er faget mest praktisert som hobby.

Kunstdreieren var en spesialist innen dreierfaget. Han laget hovedsakelig pyntegjenstander, av tre og andre typer materiale.

Det fantes mange spesialiteter innen tredreiing, eksempler på dette er blokkmaker (heis- og strammeanordninger), navdreier (kjerrehjul), rokkedreier for å nevne noen.

## Utdanning
Faget ble lagt under lov om fagopplæring 1. juli 1958 som dreierfaget (tredreier).  Utdannelsen for yrket i Norge i dag er ett år i skole og tre år i lære i bedrift. Utdannelsen er innen utdanningsprogrammet Design og håndverk. Første skoleåret er Vg1 Design og håndverk.

Tredreierfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

## Referanser


## Se også
* Håndverksfag og håndverksteknikker

## Eksterne lenker
* Design og håndverk – Tredreier
* Opplysningskontoret for små og verneverdige fag 
* Læreplan for faget
Odd Eriksen

**Odd Eriksen** (1955–2023) var en norsk politiker (Ap). Han var næringsminister i Jens Stoltenbergs andre regjering fra 17. oktober 2005 til 29. september 2006. Eriksen var i ettertid åpen om at avgangen skyldtes et ønske om å tilbringe mer tid med barna i Mosjøen. Etter endt tid i regjering fulgte jobben som fylkesrådsleder i Nordland fra 6. desember 2006 til 7. oktober 2013.

## Liv og virke

### Bakgrunn
Odd Eriksen vokste opp på Dønna. Han startet sin arbeidskarriere i 1974 som operatør i elektrolysen ved Elkem Aluminium i Mosjøen. I årene 1986–1990 var han fagforeningsleder i Mosjøen kjemiske arbeiderforening, som er den lokale foreningen i NKIF, der han blant annet ledet streiken under lockouten i 1986.

### Politiker
Han var 1. vararepresentant til Stortinget fra Nordland 1989–1993 og fast innvalgt representant 1993–2001. På Stortinget var han nestleder i Stortingets forsvarskomité 1993–1997, medlem av Stortingets kommunalkomité 1997–2001 og 1. visepresident 1996–1997. 

Han var leder for Nordland Arbeiderparti 2001–2006 og fylkesråd for næring og samferdsel i Nordland 2003–2005. 

### Minister
Deretter jobbet han som næringsminister fra 2005-2006 i Jens Stoltenbergs andre regjering, en jobb han sa opp på dagen den 29. september 2006. Hans etterfølger ble Dag Terje Andersen. 

Han virket i ettertid som fylkesrådsleder i Nordland 2006-2013.

### Kato Air-kapringen

Eriksen var med på å overmanne kapreren på et Kato Air-fly i 2004 i nærheten av Bodø, og avverget dermed at Fairchild Dornier 228-flyet styrtet nær Tverlandet. Angriperen hadde en øks og hadde gått løs på flyverne. Eriksen brakk ryggen under basketaket, mens de alvorlig skadede pilotene klarte å forhindre at flyet kom inn i stup bare 30 meter over bakkenivå.

For dette mottok han prisen Polaris Award fra organisasjonen International Federation of Air Line Pilots' Associations (IFALPA). Han ble også, sammen med flykaptein Stein Magne Lian, kåret til Årets navn i *Dagbladet* for 2004.
### Død
Eriksen døde natt til 11. februar 2023 etter lengre tids sykdom, i en alder av 67 år.

## Referanser


## Eksterne lenker
* 
* 
*
The Leaky Cauldron

**The Leaky Cauldron** er en Harry Potter-fanside. Den inneholder nyheter, fora og en podcast de kaller «PotterCast». Den nåværende redaktøren for siden er Melissa Anelli, en journalist for Staten Island Advance.

J.K. Rowling, forfatteren av Harry Potter-bøkene, har priset *The Leaky Cauldron* på sin hjemmeside, og gitt den sin «Fan Site Award». Etter lanseringen av *[[Harry Potter og Halvblodsprinsen]]* inviterte Rowling Anelli (sammen med Emerson Spartz, redaktøren på MuggleNet) til sitt hjem i Edinburgh i Skottland for at de skulle få intervjue henne. Nettsiden mottar også informasjon fra andre viktige kilder i Harry Potter-verdenen, slik som Arthur A. Levine Books, Bloomsbury og Warner Bros.

I tillegg til nyheter og diskusjonsfora, inneholder *The Leaky Cauldron* intervjuer, omtaler og annen informasjon og underholdning. Nettsiden er medlem av «Flumnettverket», et nettverk som består av en del sider som omhandler Harry Potter.

En av nettsidens mest karakteristiske trekk innen Harry Potter-sider er veldedighetsarbeidet den driver med. Den stifter regelmessig nye fond for å øke verdens lese- og skriveferdigheter, et prosjekt som ble startet i 2002. *The Leaky Cauldron* holder en veldedighetsinnsamling et par ganger i året, og har samlet inn mer enn $30 000 til dags dato.

## Referanser


## Eksterne lenker
* The Leaky Cauldron
* Leaky Lounge  Leakys diskusjonsforum
* Flumnettverket
** «The Harry Potter Lexicon»
** Quick Quotes
** The Hogwarts Galleries
** The Cauldron Shop
* PotterCast
* Potterfester
* «Being Wild About Harry, Online» - Cincinnati Post, 20 jul 2005
* «Harry Potter Fans Mourn Character's Death» – USA Today, 18 juli 2005
* «Feeding Her Fan Base» – Newsday, 12 juli 2005
* Rowlings «Fan Site Award»
* Hva Rowling sa om å bli intervjuet av Melissa og Emerson
Treskjærer

En **treskjærer** er en håndverker som skaper ornamenter, bilder, figurer, relieffer og skulpturer i tre. På 1600- og 1700-tallet ble treskjærere med borgerskap i byene kalt bilthuggere.

## Utdanning
I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og trearbeid.

Treskjærerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

## Kjente treskjærere og bilthuggere
* Döderhultarn  (1868–1925)
* Magnus Berg (1666-1739)
* John Hansen Budalsplads (1798–1868)
* Henning Engelsen (1918–2005)
* Jakob Klukstad (ca. 1707-1773)
* Ole Moene (1839–1908)
* Christopher Ridder (?-1695)
* Sylfest Skrinde (ca. 1732 - ca. 1785)
* Rolf Taraldset
* Gustav Vigeland (1869–1943)
* Iver Gundersen Øvstrud (1711–1775)
*Lars Kinsarvik (1846-1925)

## Referanser


## Eksterne lenker
* Opplysningskontoret for små og verneverdige fag 
* Design og håndverk – Treskjærer
Bunadstilvirker

En **bunadstilvirker** er en håndverker som lager og reparerer bunader.  Faget er ganske nytt i Norge, selv om bunader har blitt tilvirket lenge.  Utdanningen består av to år på skole og to år i lære i bedrift.

I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og tekstil.

## Eksterne lenker
* Design og håndverk – Bunadstilvirker
* Yrkesveiledning bunadstilvirker
* Opplysningskontoret for små og verneverdige fag 
* Bunad- og folkedraktrådet
* YoU &ndash; Yrke og Utdanning
Akilleshæl

**Akilleshæl** er et fast uttrykk for et sårbart punkt på noe som ellers er robust og usårlig. Akilleshæl refererer til den ene svakhet som til tross for alle andre kvaliteter og beskaffenheter kan føre til ens fall eller tilbakegang. Mens den mytologiske opprinnelsen refererte til en fysisk svakhet, henviser idiomatisk referanser til andre kvaliteter som gjør at man svikter når det gjelder.

## Uttrykkets opprinnelse

Uttrykket er avledet fra gresk mytologi hvor helten Akilles, den store helten i Trojakrigen og en hovedperson i Homers epos *[[Iliaden]]*. En senere legende fortalte at Akilles fikk sin usårbarhet ved at hans mor, nymfen Thetis, dyppet ham som barn ned i elven Styx som renner gjennom dødsriket Hades. Barnet ble dyppet helt under, men Thetis holdt ham fast i hælen og dette ene punktet ble ikke påvirket av vannet fra Styx. Det ble hans ene punkt hvor han ikke var usårbar. Akilles vokste opp til å bli en mann og en kriger som overlevde mange store slag, men mot slutten av den store krigen mot Troja ble han skutt med en forgiftet pil i hælen og som drepte ham kort tid etter.

Akilles' død er ikke omtalt i Homers *[[Iliaden]]*, men opptrer i senere gresk og romersk poesi og drama fra og med 100-tallet e.Kr. som forteller om de hendelser som skjer etter *Iliaden* og senere i Trojakrigen. I disse mytene som videreutviklet hendelsene som omgikk Trojakrigen ble det sagt at Akilles døde fra et sår i hælen, skutt med en forgiftet pil av Paris av Troja.

Betegnelsen «Akilleshæl» er et uttrykk som har fått betydningen «svakhetens område, sårbart punkt», og er dokumentert tilbake til 1840 da det ble antydet i Samuel Taylor Coleridges frase fra 1810: *«Ireland, that vulnerable heel of the British Achilles!»* Den tyske legen Lorenz Heister (1683-1758) benyttet den latinske uttrykket «tendo Achillis» (Akilles' sene). Eldre referanser til Akillessene, fra moderne latinske «chorda Achillis», ble gitt i 1693 av den nederlandske/flamske Philip Verheyden (1648–1710) da han dissekerte sin egen amputerte fot.

## Anatomi
Den store og framtredende senen til de to største leggmusklene, *gastrocnemius* og *soleus*, er festet til hælbenet, *calcaneus*. På moderne latin heter den *tendo achilleus*, akillessenen. Denne er den tykkeste og sterkeste senen i menneskets kropp, men er også meget sårbar for skader. En avrevet akillessene (*akilles ruptur*) er derfor en vanlig løpeskade, og gir store smerter.

## Referanser
Smørterøl

**Smørterøl** er en fiktiv drikk fra bok- og filmserien *[[Harry Potter]]*, og tydeligvis favorittdrikken til de fleste unge magikere. Harry Potter blir først introdusert for drikken i *[[Harry Potter og Fangen fra Azkaban]]*. Selv om den lett alkoholholdige drikken ikke har noen merkbar effekt på et tretten år gammelt menneske, er den sterk nok til at en husnisse blir pære full hvis den blir konsumert på en regelmessig basis. J.K. Rowling har sagt i et intervju til «*Bon Appetit* magazine» at den skal «smake litt som fløtekaramell, men ikke fullt så søtt».

Flere fans av serien har kommet fram med oppskrifter på smørterøl.

## Eksterne lenker

* Smørterøl på Harry Potter Lexicon.org
* Oppskrift på Smørterøl på MuggleNet
EM i curling 2002

**Curling-EM 2002** ble arrangert 5. desember – 14. desember 2002 i 
*Sportscenter* i Grindelwald i Sveits. 

Det deltok 21 lag for herrer og 18 lag for kvinner. 

## Herrer

* Tyskland vant 7-6 i finalen over Sverige
* Norge vant 9-5 i bronsefinalen over Finland
* Sverige vant 8-5 i semifinalen over Norge
* Tyskland vant 6-4 i semifinalen over Finland
* Norge endte opp med 8 seire og 3 tap
* Tyskland endte opp med 10 seire og kun 1 tap (tap 4-7 mot Norge i åpningskampen)

## Kvinner

* Sverige vant 7-4 i finalen over Danmark
* Norge vant 9-8 i bronsefinalen over Russland
* Danmark vant 12-11 i semifinalen over Norge
* Sverige vant 7-5 i semifinalen over Russland
* Norge endte opp med 8 seire og 3 tap
* Sverige endte opp med 10 seire og kun 1 tap (6-7 mot Skottland)

## Eksterne lenker
WCF Statistics 
Infoside på Grindewald kommune sin hjemmeside
Ortose- og protesemaker

En **ortose- og protesemaker** er en håndverker som lager ortopediske hjelpemidler og proteser.  Hippokrates (460 f.Kr. &ndash; 377 f.Kr.) regnes som grunnleggeren av faget.  I egyptiske kongegraver fra denne tiden er det funnet ortoser og proteser.  På grunn av de mange skadede etter første verdenskrig ble faget satt i større system.

I Norge er utdanningen i faget ett år i skole og tre år i lære i bedrift.

## Eksterne lenker
* Opplæringskontoret for små og verneverdige fag 
* Norsk Ortopediteknisk Forening
Strikker

En **strikkehåndverker**, eller **strikker** er en håndverker som tilvirker strikkede plagg.  På 1600-tallet ble faget en næring, spesielt for jenter fra fattige kår.  På 1800-tallet var strikkede trøyer en del av folkedrakten mange steder i landet.

Strikkefaget ble et fag under lov om fagopplæring i arbeidslivet i september 1997.

## Utdanning
I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og tekstil.

Strikkehåndverkerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

## Referanser


## Eksterne lenker
* Design og håndverk – Strikkehåndverker
* Yrkesveiledning strikkehåndverker
* Landsforbundet for strikkere
* Opplæringskontoret for små og verneverdige fag
Utdannings- og forskningsdepartementet

**Utdannings- og forskningsdepartementet** var et norsk departement med ansvar for utdannelse og forskning i periodene 1990–1991 og 2002–2005. Departementet ble 1. januar 2006 erstattet av Kunnskapsdepartementet.

## Se også
* Kirke- og undervisningsdepartementet.
*Liste over Norges utdannings- og forskningsministre
Kunstløp under Vinter-OL 1960

**Kunstløp under Vinter-OL 1960** ble arrangert fra 19. til 26. februar. Under Vinter-OL 1960 i Squaw Valley ble det arrangert tre øvelser i kunstløp.

## Medaljefordeling

## Medaljevinnere

## Resultater
### Menn
#### Singel






### Kvinner
#### Singel






### Parløp







## Eksterne lenker
* 
* Squaw Valley 1960 Figure skating Results på olympics.com
* Figure Skating at the 1960 Winter Olympics på olympedia.org
*  Figure Skating at the 1960 Squaw Valley Winter Games  på Sports-reference.com/olympics
Skeleton under Vinter-OL 1948

**Skeleton under Vinter-OL 1948** ble arrangert 3.- og 4. februar. Under Vinter-OL 1948 i St. Moritz ble det arrangert en øvelse i skeleton. Det var andre gang sporten var med på det olympiske programmet, første gang var tjue år tidligere i St. Moritz.

## Medaljefordeling
 

## Medaljevinnere

## Resultater

## Kilder
* 
* St. Moritz 1948 Skeleton Results på olympics.com
* Skeleton, Men – 1948 Winter Olympics på olympedia.org
* Skeleton Olympic Games 1948 Saint Moritz (SUI) på todor66.com
Bobsleigh under Vinter-OL 1948

**Bobsleigh under Vinter-OL 1948** ble arrangert fra 30. januar til 7. februar. Under Vinter-OL 1948 i St. Moritz ble det arrangert to øvelser i bobsleigh, toer og firer for menn. Løpene ble kjørt på den olympiske bobbanen St. Moritz-Celerina, en 1576 meter lang naturbakke med en høydeforskjell på 130 meter.

## Medaljefordeling

## Medaljevinnere

## Eksterne lenker
* 
* St. Moritz 1948 Bobsleigh Results på olympics.com
* Bobsleigh at the 1948 Winter Olympics på olympedia.org
* Resultater  på sports-reference.com
Bobsleigh under Vinter-OL 1924

**Bobsleigh under Vinter-OL 1924** ble arrangert 2.- og 3. februar. Under Vinter-OL 1924 i Chamonix ble det arrangert én øvelse i bobsleigh. Det var 39 bobkjørere, alle menn, fra fem nasjoner som deltok i øvelsen firer. Totalt ni lag, Italia, Sveits, Storbritannia og Frankrike stilte med to lag hver og Belgia med ett.

## Medaljefordeling

## Medaljevinnere

## Resultater
Dato: 2. februar

Både firer- og femmerbob var tillatt i denne øvelsen.

## Kilder
* Chamonix 1924 Bobsleigh four-man men Results hos olympics.com
* Bobsleigh at the 1924 Winter Olympics på olympedia.org
*  Offisiell rapport  (resultater)
* David Wallechinsky: *The Complete Book of The Winter Olympics, 2002 edition*, 2001, ISBN 1-58567-185-1 (fornavn på utøverne)
Skeleton under Vinter-OL 1928

**Skeleton under Vinter-OL 1928** ble arranger 17. februar. Under Vinter-OL 1928 i St. Moritz ble det for første gang arrangert en olympisk øvelse i skeleton.

## Medaljefordeling
 

## Medaljevinnere

## Resultater
Dato: 17. februar

## Kilder
* 
* St. Moritz 1928 Skeleton Results på olympics.com
* Skeleton at the 1928 Winter Olympics på olympedia.org
*  Offisiell rapport del 1 (dato)
*  Offisiell rapport del 2 (resultater)
* David Wallechinsky: *The Complete Book of The Winter Olympics, 2002 edition*, 2001, ISBN 1-58567-185-1 (fornavn på utøverne)
PageRank

**PageRank** er en algoritme søkemotoren Google bruker for å sortere nettsider.  Den ble utviklet av Googles grunnleggere Larry Page og Sergey Brin mens de studerte ved Stanford University i 1998.  Google selv beskriver det slik:

:*PageRank bruker verdensvevens unike demokratiske natur ved å bruke den enorme lenkestrukturen som en indikator til en enkelt nettsides verdi.  Google tolker en lenke fra side A til side B som en stemme, fra side A, for side B.  Google ser dog på mer enn bare mengden stemmer, eller lenker siden mottar: den analyserer også siden som avga stemmen.  Stemmer gitt av sider som selv anses som «viktige» vektes mer og hjelper til å gjøre andre sider «viktige».*

Dataverktøyet Google Toolbar kan vise en sides PageRank som et tall fra 1 til 10.  Hvordan den underliggende algoritmen regner ut tallet er ikke offentlig kjent.  PageRank er patentert, og patenteieren er Stanford University.

## Eksterne lenker
* Our Search: Google Technology hos Google (engelsk)
* The Anatomy of a Large-Scale Hypertextual Web Search Engine by Sergey Brin &amp; Lawrence Page – 1998
* The PageRank Citation Ranking: Bringing Order to the Web  Lawrence Page, Sergey Brin, Rajeev Motwani, &amp; Terry Winograd - 1999 (PDF)
* Page Rank Uncovered  av Chris Ridings &amp; Mike Shishigin (PDF)
* Google Pagerank Check
Landsforbundet for strikkere

**Landsforbundet for strikkere** er et bransjeforbund under Håndverksbedriftenes Landsforening.

De representerer strikkerne i Norge, og ble stiftet i 1998.

## Eksterne lenker
Harry Potter og De vises stein (videospill)

***Harry Potter og De vises stein*** er navnet på fem forskjellige videospill. De første fire første versjonene ble lansert i 2001 av Electronic Arts for PC, Game Boy Color, Game Boy Advance og Sony PlayStation. PC-versjonen ble tilpasset Mac av Aspyr i 2002. En annen versjon til Nintendo GameCube, Sony PlayStation 2 og Microsoft Xbox ble lansert i 2003. Spillet er basert på J.K. Rowlings *[[Harry Potter og De vises stein]]*, den første romanen i *[[Harry Potter]]*-serien. De fleste anmeldelsene av spillet var ganske negative på grunn av at det var veldig enkelt, noe som kun gjorde at et yngre publikum ville få utbytte av spillet.

## Figurer
### Spillbare
; Harry Potter : Hovedpersonen.

### Ikke-spillbare
; Hermine Grang : En av Harrys beste venner. Hermine hjelper av og til Harry å finne klasserommene der han skal ha timer.
; Ronny Wiltersen : Harrys andre bestevenn. Ronny hjelper også Harry å finne klasserommene av og til.
; Fred og Frank Wiltersen : Ronnys tvillingbrødre. Kjent for å finne på pøbelstreker. De lærer Harry de grunnleggende bevegelsene i spillet, slikt som å hoppe og klatre. De bytter også inn Bertram Butts Allsmakbønner for Sjokoladefroskkort i løpet av spillet.
; Draco Malfang : Harrys erkefiende. Malfang blir vanligvis sett sammen med vennene sine, Vincent Krabbe og Grylius Gurgel.
; Albus Humlesnurr : Rektor ved Galtvort. Humlesnurr gir Harry en del hjelpsomme tips i løpet av spillet.
; Professor Krengle : Læreren i forsvar mot svartekunster.Krengle stammer hele tiden. Krengle blir kontrollert av Fyrst Voldemort.
; Minerva McSnurp :Viserektor på Galtvort. Læreren i Transfigurasjon og leder for Griffinghuset.
; Madam Hopp : Galtvorts flyvelærer.
; Severus Slur : Galtvorts eliksirlærer og leder for Smygardhuset.Han er aldri snill mot Harry. Slur har en tendens til å favorisere elever fra sitt eget hus.
; Professor Pirrevimp : Læreren i trylleformler og leder for Ravnklohuset.
; Professor Stikling : Lærer i Urtologi og leder for Håsblåshuset.
; Gygrid : En vennlig halvkjempe som vanligvis er å finne i hytten sin eller på området utenfor slottet.
; Voldemort : Også kjent som mørkets fyrste. Voldemort er den ondeste personen i spillet, og Harry må bekjempe ham mot slutten.

## Handling
*For en mer omfattende handling, se boken *Harry Potter og De vises stein

Harry Potter, en foreldreløs elleve år gammel gutt, bor sammen med tanten og onkelen sin. Han får vite at han er en magiker, og drar for å gå på Galtvort høyere skole for hekseri og trolldom. I løpet av året lærer  han seg trylleformler som hjelper ham å bekjempe den ondeste trollmannen i verden, Fyrst Voldemort.

## Norske stemmer
### PC-versjonen
*Benjamin Helstad - Harry Potter
*Eirik Stigar - Ronny Wiltersen
*Erik Skøld - Draco Malfang
*Helge Winther-Larsen - Severus Slur, Baron
*Kristoffer Hoenvoll - Nilus Langballe
*Per Skjølsvik - Argus Nask, Professor Pirrevimp, Rubeus Gygrid
*Simen Sand - Albus Humlesnurr, Forteller, Nesten hodeløse Nikk, Professor Krengle
*Siri Nilsen - Hermine Grang
*Unn Vibeke Hol - Madam Hopp, Professor McSnurp, Professor Stikling

## Eksterne lenker
* Offisiell hjemmeside (UK)
Det gylne horn

**Det gylne horn** (tyrkisk: *Altın Boynuz*; gresk: Χρυσόκερας, *Khrysókeras*; latin: *Chrysoceras*), også kjent ved sitt moderne tyrkiske navn *Haliç* («kanal») er en grein av Bosporos, sundet som skiller den europeiske og asiatiske delen av Tyrkia.

Det gylne horn er kjent for sitt sigdformede utløp i skjæringspunktet der Bosporosstredet møter Marmarahavet, og former således en smal halvøy. Ytterst på denne halvøya ligger det gamle Istanbul (antikkens Byzántion, Bysants og Konstantinopel), og forberget til Sarayburnu, eller Seragliopunktet. Det gylne horn skiller geografisk det historiske senteret til Istanbul fra resten av byen, og utgjør en naturlig, skjermet havn som har beskyttet greske, romerske, bysantinske, osmanske og andre handelsskip i tusenvis av år.

Det gylne horn strekker seg fra Bosporos ca. 7 km i nordvestlig retning inn i europeisk Tyrkia, og deler dermed den europeiske delen av Istanbul i to. Kanalen er på det mest 800 meter bred og har en gjennomsnittlig dybde på 40 meter. Haliç krysses av tre bruer – Galatabroen, Atatürkbroen og Fatihbroen.

Kanalen fikk tilnavnet det gylne horn i den tida da breddene tjente som rekreasjonssteder for sultanen og de ledende familiene i Det osmanske riket, som bodde der i sine palasser og strandvillaer kjent som *yalı*. På 1900-tallet ble områdene på begge sider av Det gylne horn skjemmet av industriutbygging. I seinere år er det lansert rehabiliteringsprogrammer som skal prøve å gi området tilbake noe av gammel storhet.

## Referanser


## Eksterne lenker
* 
* Golden Horn
* Golden Horn University 
* The Leonardo Bridge Project
Eyüpgravlunden

**Eyüpgravrunden** er et stort gravfelt i bydelen Eyüp i Istanbul.

Gravlunden dekker et stort område på høyden over Eyüpmoskeen, og har utsikt over byen og Det gylne horn. Blant sypressene inne på gravlunden finnes tusenvis av gamle graver med forseggjorte minnesmerker. Gravstøttene er vakkert uthugd, prydes gjerne av en turban på manns- og et skaut på kvinnegravene, foruten et diadem hvis avdøde var en prinsesse. Kvinnegravene er dekorert med blomstermotiver, ofte roser, der tallet på blomster viser hvor mange barn avdøde hadde. Mannsgravene er gjerne utstyrt med epitafer.
Bobsleigh under Vinter-OL 1988

**Bobsleigh under Vinter-OL 1988** ble arrangert fra 20. til 28. februar i Canada Olympic Park. Under Vinter-OL 1988 i Calgary ble det arrangert to øvelser i bobsleigh, toer og firer for menn. Øvelsene ble dominert av lagene fra Sovjetunionen og Øst-Tyskland.

## Medaljefordeling

## Medaljevinnere

## Eksterne lenker
* 
* Calgary 1988 Bobsleigh Results på olympics.com
* Bobsleigh at the 1988 Winter Olympics på olympedia.org
* Resultater  på sports-reference.com
Eyüp

**Eyüpsultan** (ofte forkortet til **Eyüp**) er en bydel og administrativt distrikt i Istanbul, Tyrkia. Distriktet dekker et areal på om lag 228 km² og har over 420 000 innbyggere (2022). Området strekker seg fra bredden av Det gyldne horn og helt nord til Svartehavet.

## Navn og historisk betydning
Bydelen har fått navn etter Abu Ayyub al-Ansari, en følgesvenn av profeten Muhammed som skal ha falt under den første arabiske beleiringen av Konstantinopel i 670-årene. Ifølge tradisjonen ble graven hans gjenfunnet etter Konstantinopels fall i 1453, da sultan Mehmed II lot oppføre et mausoleum og en moské til hans ære.

## Arkitektur og monumenter

### Eyüp-sultan moskeen
Eyüp-sultan moskeen (Eyüp Sultan Camii) ble opprinnelig oppført i 1458, men ble gjenoppbygd i barokk stil rundt 1800. Moskeen har gjennom tidene vært et viktig religiøst sentrum i Istanbul, og ved Abu Ayyubs grav finner man et mausoleum dekorert med İznik fliser.

### Mausoleer og gravplasser
Området rundt moskeen rommer flere osmanske mausoleer (türbe) og gravsteder for fremtredende personer fra riket, blant dem storvesir Sokollu Mehmed Pasha og flere medlemmer av det osmanske dynastiet.

## Religiøs og kulturell betydning
Eyüpsultan er ansett som et av de mest hellige stedene i Tyrkia og har vært et pilegrimsmål i århundrer. I osmansk tid ble sultanene tradisjonelt innsatt ved Eyüp-moskeen, der de ble symbolsk beltefellet med Osmans sverd.

## Referanser
Kunstløp under Vinter-OL 1932

**Kunstløp under Vinter-OL 1932**. Under Vinter-OL 1932 i Lake Placid ble det arrangert tre øvelser i kunstløp, single for damer og menn og parløp. Sonja Henie fra Norge og det franske paret Pierre Brunet / Andrée Brunet forsvarte sine titler fra forrige OL. Karl Schäfer fra Østerrike vant singlekonkurransen for menn foran Gillis Grafström fra Sverige.   

## Medaljefordeling

## Medaljevinnere

## Resultater
### Menn
#### Singel

### Kvinner
#### Singel

### Parløp

## Kilder
*  Offisiell rapport

## Eksterne lenker
* 
* Lake Placid 1932 Figure skating Results på olympics.com
* Figure Skating at the 1932 Winter Olympics på olympedia.org
*  Figure Skating at the 1932 Lake Placid Winter Games  på Sports-reference.com/olympics
Kunstløp under Vinter-OL 1988

**Kunstløp under Vinter-OL 1988** ble arrangert fra 14. til 27. februar. Under Vinter-OL 1988 i Calgary ble det som i de tre foregående vinterlekene arrangert fire øvelser i kunstløp, singel for kvinner og menn, parløp og isdans. Sovjetunionen ble beste nasjon med to gull-, to sølv- og en bronsemedalje.

## Medaljefordeling

## Medaljevinnere

## Resultater
### Menn
#### Singel






### Kvinner
#### Singel






### Parløp






### Isdans






## Eksterne lenker
* 
* Calgary 1988 Figure skating Results på olympics.com
* Figure Skating at the 1988 Winter Olympics på olympedia.org
*  Figure Skating at the 1988 Calgary Winter Games  på sports-reference.com/olympics
Pietro Frosini

**Pietro Frosini** (1885–1951) var en musiker og verdenskjent trekkspillvirtuos. Han begynte å spille på farens trekkspill i 4-årsalderen og ble multi-instrumentalist. Han ble utdannet ved musikkonservatoriene i Catania og Milano.

* 1905:  Reiste til San Francisco og fikk kontrakt med Orpheum Vaudeville Circuit, der han bl.a. møtte Guido Deiro.  Endret navn til Frosini.
* 1907:  Første plateinnspilling, plateselskapet Edison; sylinderplate.
* 1908:  Innspilling med selskapet Victor
* 1913:  Flyttet til New York
* 1931:  Siste turnering med vaudeville
* 1932:  Innrullert som stabstrekkspiller ved radiostasjonen WOR i New York. 

Han samarbeidet med Deiro og Anthony Galla-Rini. Tross knappespillets utbredning var han tro mot treraderen. Over 200 innspillinger. Viktig inspirasjon for det norske trekkspillmiljøet som deltar i  «Frosini Grand Prix», arrangert av det svensk-baserte «Frosini Society».

## Referanser


## Litteratur
* Edward Chavez, Ronald Flynn, Edwin Davidson.  *The Golden Age of the Accordion*.  Flynn Publications, 1992. ISBN 0-9625899-1-8

## Eksterne lenker
* Book Review of Gunnar M. Ohlander's ''Pietro Frosini, Dragspelets Trollkarl''
* Frosini Society
* Frosinisällskapet
*
Nina Young

**Nina Young** (født 1966) er en australsk skuespiller. Hun spilte Den grå damen i *[[Harry Potter]]*-filmene, i tillegg til at hun hadde rollen som Pegasus' sekretær i *[[Johnny English]]*. Hennes skuespillerkarriere startet i 1994.

## Filmografi
* 2005 *[[X-Mass]]*, «Aunty Brenda» 
* 2004 *[[Things to Do Before You're 30]]*, «Claire» 
* 2003 *[[Out of the Ashes]]* (TV), «Irma Griese» 
* 2003 *[[Johnny English]]*, «Pegasus' sekretær»
* 2002 *[[Warrior Angels]]*, «Rachel» 
* 2001 *[[Harry Potter og De vises stein (film)|Harry Potter og De vises stein]]* (orig. *Harry Potter and the Philosopher's Stone*), «Den grå damen»
* 2000 *[[Take a Girl Like You]]* (TV), «Wendy»
* 1999 *[[Big Bad World]]* (TV-serie), «Zoe» 
* 1998 *[[Sliding Doors]]*, «Claudia»
* 1997 *[[Tomorrow Never Dies]]*, «Tamara Steel» 
* 1997 *[[Pilgrim's Rest]]* (TV-serie), «Pamela» 
* 1996 *[[Frontiers]]* (TV), «Claudia Linden» 
* 1995 *[[England, mitt England]]* (orig. *England, My England*), «Frances Purcell»
* 1994 *[[Two Golden Balls]]* (TV), «Alyson»

## Eksterne lenker
*
Bobsleigh under Vinter-OL 1956

**Bobsleigh under Vinter-OL 1956** ble arrangert fra 27. januar til 4. februar. Under Vinter-OL 1956 i Cortina d'Ampezzo ble det arrangert to øvelser i bobsleigh, toer og firer for menn.

## Medaljefordeling

## Medaljevinnere

## Eksterne lenker
* 
* Cortina d'Ampezzo 1956 Bobsleigh Results på olympics.com
* Bobsleigh at the 1956 Winter Olympics på olympedia.org
* Resultater på sports-reference.com
Chris Rankin

**Christopher William Rankin** (født 8. november 1983 i New Zealand) er en britisk skuespiller, som er mest kjent for rollen som Perry Wiltersen i *[[Harry Potter]]*-filmene. 

## Filmografi
* 2007 *[[Harry Potter og Føniksordenen]]*, Perry Wiltersen
* 2005 *[[The Rotters' Club]] (miniserie)*, Waring
* 2005 *[[ (film)|Harry Potter og Fangen fra Azkaban]]*, Perry Wiltersen
* 2004 *[[Harry Potter og Mysteriekammeret (film)|Harry Potter og Mysteriekammeret]]*, Perry Wiltersen
* 2002 *[[Harry Potter og De vises stein]]*, Perry Wiltersen

## Eksterne lenker
* 
*
Sør-Rondane

**Sør-Rondane** kan referere til
*Den sørlige delen av fjellområdet Rondane
*Sør-Rondane (Dronning Maud Land), fjellkjede i Antarktis
Harry Potter og Føniksordenen (film)

***Harry Potter og Føniksordenen*** er en britisk fantasyfilm om Harry Potter fra 2007. Den er den femte filmen om Harry Potter og er basert på J.K. Rowlings femte bok i Harry Potter-serien, *[[Harry Potter og Føniksordenen]]* (2003). Den er regissert av David Yates, og filmingen begynte i 2006. Manusforfatter er Michael Goldenberg, som erstatter Steve Kloves som skrev manus til de første fire filmene.

## Handling
Se *[[Harry Potter og Føniksordenen]]* for handlingen i boken.

## Rolleliste

## Trivielle ting
*Da rollen som «Lulla Lunekjær» skulle fylles, holdt Harry Potter Productions åpen audition i London i januar 2006. Produksjonsselskapet lette ikke etter noen med et spesielt utseende, men eneste krav til rollehaveren var at de måtte være mellom 13 og 16 år og bosatt i Storbritannia eller Irland. Den som ble plukket var 15 år gamle Evanna Lynch.
*Helen McCrory var opprinnelig castet som Bellatrix DeMons, men ble gravid og måtte gi fra seg rollen til Helena Bonham Carter. McCrory fikk senere rollen som Narsissa Malfang.
*Mange Potter-fans så Happy Feet på kino kun for å få med seg traileren til denne filmen.
*Kenneth Branagh skulle opprinnelig gjøre en cameorolle som professor Gyldeprinz Gulmedal, men scenen ble kuttet ut fordi den ville kostet for mye i forhold til budsjettet.
*Anna Friel jobbet for å få rollen som Nymfadora Dult for å kunne jobbe med sin virkelige kjæreste, David Thewlis. Hun ble imidlertid vraket av produsentene til fordel for Natalia Tena.

## Referanser


## Eksterne lenker
* 
*
Austevollsbruene

**Austevollsbruene** eller **Austevollsbrua** er navnet på bruprosjektet som binder sammen øyene Huftarøy og Hundvåko i Austevoll kommune. Bruprosjektet på fylkesvei 546 består av to «fritt frembygg»-bruer og to steinfyllinger. Storholmenbrua er 439 meter lang, mens Austevollsbrua er 460 meter lang.

De samlede kostnadene for Austevollsbruene er 316 millioner kroner. Regner man med kapitalkostnader knyttet til forskuddering er de samlede kostnadene 430 millioner kroner. 190 millioner blir dekket av bompenger, mens resten vil bli finansiert ved kombinasjon av ordinære statlige bevilgninger, lokale tilskudd og midler gjennom ordningen med alternativ bruk av ferjetilskudd. 

De to bruene ble opprinnelig planlagt som hengebruer, men dette ble endret underveis i planprosessen.

Austevollsbruene ble påbegynt høsten 2005, og åpnet 17. november 2007. Den erstattet fergestrekningen Hufthamar–Austevollshella

## Eksterne lenker
* Pressemelding fra Samferdselsdepartementet 26.11.04
* Statens vegvesen: Rv. 546 Huftarøy – Hundvåko i Austevoll kommune
* Bergens Tidende: Austevollsbrua er åpnet (18. november 2007)
* Våre Veger: Austevoll – snart et samlet øyrike (06/2007, s. 38)
* Byggaktuelt: Bind Austevoll saman (21. november 2005)
Bødalen (Stryn)

**Bødalen** er en dal i Stryn kommune i Vestland fylke. Dalen ligger ved sørenden av Lovatnet ved Loen i Nordfjord.   

Fra Bødalsseter (600 moh.) innerst i Bødalen kan man gå til Bødalsbreen. Setra er også utgangspunkt for breturer på Jostedalsbreen og en krevende tur til nunataken Lodalskåpa.  

Det har vært drevet gårdsdrift i Bødalen i uminnelige tider.  Dalen er dog omringet av høye og rasfarlige fjell.  All bosetting og bebyggelse ble nær utslettet under Lodalsulykkene, to store fjellskred og flodbølger i 
1905 og 1936.

## Referanser
Tindefjellbreen

**Tindefjellbreen** er en isbre i Stryn kommune i Vestland fylke. Breen ligger mellom Bødalen og Erdalen, øst for Lovatnet. Tindefjellsbreen henger sammen med Skålebreen i sørøst. I nordvest ligger Skålabreen.

Som navn på det høyeste punktet på breen, er offisielt foreslått *Bings brekuppel* 

## Referanser
Huftarøy

**Huftarøy** er største øy i øykommunen Austevoll kommune i Vestland fylke. Den har et areal på , og ligger mellom Møkstrafjorden i vest, Bjørnafjorden i øst, Langenuen og Selbjørnsfjorden i sør og Krossfjorden i nord.

På det nordlige Huftarøy ligger kommunesenteret Storebø, med omtrent 1&nbsp;200 innbyggere. Bygdene Kolbeinsvik og Vik ligger også på Huftarøy.

## Kommunikasjon
Det går ferje fra Hufthamar nord på Huftarøy til Krokeide i Fana bydel i Bergen kommune, og til Hundvåko. Denne fergeforbindelsen trafikkeres av to ferger. Sørøst på Huftarøy, i Husavik, går det ferge til Sandvikvåg i Fitjar kommune på øya Stord.

HSDs hurtigbåter og Flaggruten går innom transportknutepunktet Hufthamar nord på Huftarøy.

På sørspissen til Huftarøy binder Selbjørnsbrua øya sammen med Selbjørn, som er den nest største øya i Austevoll kommune. Høsten 2005 ble broprosjektet Austevollsbrua igangsatt, og i 2008 sto broprosjektet som binder Huftarøy sammen med Hundvåko ferdig.

## Referanser
Bødalsseter

**Bødalsseter** er ei setergrend i Bødalen i bygda Loen i Stryn kommune i Vestland fylke. I setergrenda ligger også en ubetjent turisthytte. Bødalseter ligger ganske nær Jostedalsbreen, og det er flere brearmer i nærheten, som Bødalsbreen, Skålebreen og Tindefjellbreen. Fjelltoppen Lodalskåpa på 2083 m.o.h. ligger under 10 km unna. 

Bødalseter var seterområde for gården Bødal som ligger ved Lovatnet. Det går i dag en enkel kjørevei fra Bødal nesten fram til Bødalseter. 

De enkelte bruk på gården Bødal hadde hvert sitt sel (seterhus) og fjøs på Bødalseter. Selene og fjøsene lå i hver sin rekke. Setergrenda ble dokumentert ved etnologisk feltarbeid i 1973. Husene ble oppmålt og fotografert og eldre folk som hadde brukt setra ble intervjuet. 

Kulturlandskapet omkring setergrenda er i dag svært endret siden den gang det ble drevet melkeseterbruk. Det gamle beitelandskapet gror i dag mer og mer til med skog. De gamle seterhusene er i dag forfalt, eller de brukes som fritidsboliger.

## Litteratur
* Turid Taksdal: Etnologisk feltarbeid i Loen sommaren 1973. Utgitt av Institutt for folkelivsgransking. Oslo 1974.

## Referanser
Bødalen

**Bødalen** kan vise til:

* Bødalen (Gausdal) – bygd i Vestre Gausdal
** Bødalen stavkirke – tidligere stavkirke i Gausdal kommune i Oppland
*Bødalen (Asker) – et tettsted i Asker kommune i Viken
**Bødalen Idrettsforening – idrettsforening i Asker
*Bødalen (Stryn) – en dal ved Lovatnet i Stryn kommune i Sogn og Fjordane
Bødalsbreen

:*Må ikke forveksles med [[Bødalsbreen (Svalbard)]], som ligger mellom Barentsburg og Longyearbyen.*

**Bødalsbreen** er en isbre i Stryn kommune i Vestland fylke. Breen er en sidearm av Jostedalsbreen som går ned mot Bødalen. Breelva fra Bødalsbreen renner inn i det lille Sætrevatnet, som ligger like ovenfor Bødalsseter.

## Eksterne lenker
* Universitetet i Würzburg, Overvåkning av Bødalsbreen (på tysk)
Brenibba

**Brenibba** er et fjell i Luster kommune i Vestland fylke. Det har en høyde på  meter over havet. Toppen står som en nunatak opp fra Jostedalsbreen. Brenibba og Lodalskåpa er de eneste fjellene over  meter på breen.

## Se også
* Liste over fjell i Skandinavia

## Fotnoter



## Referanser




## Eksterne lenker
* Beskrivelse av Brenibba på peakbook.org
Fairchild Dornier 228

**Fairchild Dornier 228** er et tomotors STOL turboprop-fly som har en besetning på 2 og som kan ta opp til 19 passasjerer. Flyet ble produsert av Dornier GmbH fra 1981 til 1998.  Det første flyet som ble tatt i bruk, ble levert til flyselskapet Norving i 1982. Flytypen ble også brukt av Kato Air. På grunn av maskinens noe spesielle utseende fikk den kallenavnet "maurslukeren" i Norge. 228 ble bygget i Oberpfaffenhofen i Tyskland og på lisens i Kanpur, India.

Man produserte 228 med to forskjellige skroglengder fra utgangspunktet, **228-100** med en lengde på 15,03 m og **228-200**-serien med en lengde på 16,56 m. Varianter inkluderer også **228-202** som var den indisk-produserte varianten, og **228-212**, som var den siste varianten som ble produsert av Fairchild Dornier før produksjonen deres stanset i 1999. Produksjonen fortsatte i India av HAL.

## Militære operatører
India er den største militære operatøren av Dornier 228. Både flyvåpenet, marinen og kystvakten bruker flytypen som rekognoseringsfly og patruljefly, utstyrt med relevant radarteknologi og sensorer.

Andre militære operatører inkluderer Thailands marine som bruker flytypen som maritimt rekognoseringsfly, Niger, Nigeria som bruker dem for transport, Malawi, Finland og Tysklands marine.

## Eksterne lenker
* Dornier 228
* RUAG Aerospace Deutschland, produsent
* HAL India, lisensprodusent 
* Data og historie hos airliners.net
PowerTech

**PowerTech Information Systems AS** var en norsk Oslo-basert internettleverandør. Selskapet ble grunnlagt i 1993 av Øystein Homelien, Lars Nøring, Harald Paulsen og Henrik Dramstad.

Selskapet leverte internettjenester (deriblant tilgang) til privatpersoner og bedrifter i Stor-Oslo.

I 2016 ble selskapet solgt til Broadnet, som senere byttet navn til GlobalConnect.

## Referanser


## Eksterne lenker
*
The Brew

**The Brew** var et bluesinspirert band som ble stiftet i 1968 i Surrey. Bandet bestod av gitarist Andrew Latimer, bassist Doug Ferguson og trommeslager Andy Ward. The Brew ble oppløst på høsten 1971 da medlemmene sammen med keyboardist Peter Bardens stiftet progrockbandet Camel.

## Historie
Den 13. november 1968 ble Doug Ferguson invitert til å spille bass i det nye bandet til gitaristen Andrew Latimer og trommeslageren *Alan Butcher*. Ferguson ble angivelig valgt ut på stedet fordi han hadde bass, forsterker og bil. Denne trioen gikk da under navnet The Brew. Like etter at Ferguson hadde startet fortalte han Latimer om den lovende trommeslageren Andy Ward, som han kjente til gjennom spillejobber. Til tross for at Ferguson ikke hadde sett Ward spille på over tre måneder, mente Ferguson at han hadde det de trengte, og den 15. januar 1969 sluttet Andy Ward seg til bandet på bekostning av Alan Butcher i en alder av bare 16 år.

Ferguson spilte en viktig rolle i og med at han var en stor ressurs med sitt talent til å skaffe bandet både oppmerksomhet og spillejobber. Han var også veldig god på å overtale promotorene på å få honorarene de var lovet, siden de ofte protesterte på at de ikke hadde penger for hånd. Som et resultat av dette fikk bandet en stødig strøm med spillejobber og de kunne spille inn deres første demo som het *Crossroads*. Denne fikk DJM Records til å vise interesse, men bandet ble skuffet over at de bare ble brukt som oppvarmingsband for pianisten Phillip Goodhand-Tait. I 1971 spilte de inn et album med Goodhand-Tait kalt *I Think I'll Write A Song*, men det ble ingen salgssuksess, så både Tait og trioen ble droppet av selskapet. 

Erfaringen fra å spille i nærheten av Tait inspirerte The Brew til å sette inn en annonse for en keyboardspiller i musikkmagasinet *[[Melody Maker]]*. Dette for å få inn en ekstra dimensjon og et forbedret lydbilde. Den 20. september 1971 svarte Peter Bardens på annonsen med et imponerende band-resymé som inkluderte blant andre Shotgun Express med Rod Stewart, *Them* med Van Morrison, *Peter B's Looners* med Peter Green og Mick Fleetwood. Han hadde også to soloalbum under eget navn.

Andrew Latimer, Doug Ferguson, Andy Ward og Peter Bardens dro ut på turné og spilte sin første konsert sammen 8. oktober 1971 i Belfast, Nord-Irland under navnet *Peter Bardens On* grunnet gjenværende kontraktsforpliktelser Bardens hadde til konserter. I ukene etter denne konserten kom de til enighet om det nye navnet Camel.
Loen

**Loen** er ei bygd ved Lobukta innerst i Nordfjord, i Stryn kommune i Vestland fylke. Største arbeidsplasser er Nordfjord Kjøtt, etablert i 1961 og Hotel Alexandra, etablert 1884. I 1905 og 1936 raste deler av Ramnefjellet i Lovatnet sørøst for Loen og skapte en flodbølge som tok livet av 135 personer. Det er kort vei til brearmene Kjenndalsbreen og Briksdalsbreen.

## Næringsvirksomhet
Nordfjord Kjøtt, som flyttet fra Olden i 1978, er den største arbeidsplassen i Loen. Deretter kommer Hotel Alexandra, etablert 1884. Aktivitetsselskapet Loen Active åpnet klatrestien Via Ferrata Loen i 2011. Gondolbanen Loen Skylift til fjellet Hoven (1011 m.o.h.) åpnet i 2017. Landbruk er en stor del av næringsvirksomheten i Loen.

## BASE-hopping
Loen er et populært reisemål for BASE-hoppere som gjennomfører hopp fra fjellet Hoven. Gondolbanen Loen Skylift gjør Hoven enkelt tilgjengelig, og godt egnet for BASE-hopp. I 2019 satte Tom Erik Heimen verdensrekord i antall basehopp på 24 timer ved å gjennomføre 66 BASE-hopp fra Hoven. Det er anslått til å ha blitt gjennomført over 10 000 BASE-hopp fra Hoven siden gondolbanen åpnet i 2017. Det har forekommet flere dødsulykker knyttet til BASE-hopp fra fjellet.

## Bilder

Fil:Loen.jpg|Loen ved Lobukta 
Fil:Loen.JPG|Loen 
Fil:Lobukta.JPG|Utsikt over Lobukta, Skåla sees øverst til venstre
Fil:Via Ferrata og utsikt mot Lodalen.JPG|Utsikt  fra toppen av Hoven, fjellet bak Hotel Alexandra, over Loen og Loelva mot Lovatnet i Lodalen.
Fil:Olden.jpg|Innerste del av fjorden Nordfjord med Loen ved Lobukta til venstre og Olden i midten.
Fil:Loen Church Sogn og Fjordane Panorama01 2015-04-28.JPG|Loen kirke fra 1837 med utsyn over Loen. Fylkesvei 723 går gjennom tettstedet inn mot Lovatnet. 
Fil:Panorama Loen Lobukta Nordfjord Kjøtt 2015-04-28.JPG|Loen med Nordfjord Kjøtts slakterianlegg foran og Lobukta bak. 
Fil:Panorama utsyn fra Fylkesvei 60 over Innvikfjorden mot Loen Norway 2015-05-05.JPG|Loen sett fra fylkesvei 60
Fil:Loenvatnet 2.JPG|Bebgyggelse ved Lovatnet
Fil:Hoven Loen.jpg|Pendelbane Loen Skylift til fjellet Hoven (1011 moh.) over Loen. Åpnet 20. mai 2017 av Dronning Sonja.
Fil:Loenulykkene 1.jpg|Minnestøtter etter rasulykkene ved Lovatnet i 1905 og 1936, ved Loen kirke


## Referanser


## Se også
* Rasulykken i Loen i 1905
* Rasulykken i Loen i 1936

## Eksterne lenker
* Stryn kommunes hjemmeside
* 
* Loen - Store norske leksikon
* Loen - fjordnorway.com
* Briksdalsbreen - briksdal.no
* Kjenndalsbreen - visitnorway.no
* Loen kirke - norske-kirker.net
Skålebreen

**Skålebreen** er en isbre i Stryn kommune i Vestland. Breen ligger mellom Bødalen og Erdalen, øst for Lovatnet. Skålebreen henger sammen med Tindefjellsbreen i nordvest.

## Se også
*Skålabreen
Skålbreen

**Skålbreen** kan referere til

*Skålebreen i Stryn, sørøst for Tindefjellbreen
*Skålabreen i Stryn, nordvest for Tindefjellbreen
Skålabreen

**Skålabreen** er en isbre i Jostedalsbreen nasjonalpark i Stryn kommune i Vestland. Breen ligger på fjellet mellom Lovatnet og Oppstrynsvatnet, nordvest for Tindefjellbreen.

## Se også
*Skålebreen
Brekstad

**Brekstad** er en by i Ørland kommune i Trøndelag. Brekstad tok bynavn 8. oktober 2005. Byen har navn etter *[[fogd|futegården]]* med samme navn, et gårdsbruk som fremdeles eksisterer; nå i privat eie. Førsteleddet *brek-* viser til «bakke». Bakken det er snakk om går fra havna og 200 m opp til gården. Tettstedet Brekstad hadde  innbyggere per 1. januar .

Brekstad Barneskole er barneskole for Brekstad og noen omkringliggende bygder. Ørland ungdomsskole på Brekstad dekker skolekretsene Brekstad barneskole og Opphaug skole.

Ørland kirke ligger på Brekstad.

Brekstad er sete for Brekstad vegstasjon, NAV Fosen arbeid og et bredt utvalg offentlige og private tilbud. De største arbeidsplassene er Ørland flystasjon, Mascot Høie sengetøyfabrikk og Coop Fosen. Ørland kultursenter åpnet i 2009. Meieriet ble nedlagt i 2011. Trøndelag tingrett har rettssted på Brekstad (tidligere Fosen tingrett).

Brekstad har postadresse 7130 Brekstad. *Brækstad poståpneri* ble opprettet i 1883.

Brekstad har hurtigbåtforbindelse med Norled til Trondheim, Hitra, Frøya og Kristiansund. Fergesambandet Brekstad–Valset til/fra Valset i Agdenes er en del av fylkesvei 710, som går gjennom Brekstad sentrum. 

## Referanser


## Eksterne lenker
*
Unneberg skole

**Unneberg skole** er en barneskole i Sandefjord. I 2008 hadde skolen cirka 140 elever, fordelt på sju årstrinn.

## Historikk
Unneberg skole ble bygget i 1966, og overtok etter From skole som hadde blitt for liten. 
Etter en avstemning bestemte et flertall at skolen skulle hete From skole, men politikervedtak gjorde at den fikk navnet Unneberg skole.

Unneberg skole har blitt bygget ut en gang etter L97, da kom avdelingen for første klasse og skolefritidsordning. Skolen fikk også et nytt bibliotek som benyttes til skolens fellessamlinger i tillegg til vanlig bibliotek. Unneberg skole var den første skolen i Sandefjord som fikk ballbinge.

Den siste utbyggingen ble ferdigstilt høsten 2008, da skolen fikk nytt ventilasjonsanlegg som krevde et helt nytt tilbygg for aggregatet.

## Referanser


## Eksterne lenker
* Skolens hjemmeside.
Aking under Vinter-OL 1968

**Aking under Vinter-OL 1968** ble arrangert mellom 11. og 18. februar i Villard-de-Lans. Under Vinter-OL 1968 i Grenoble ble det arrangert tre øvelser i aking, singel for kvinner og menn samt dobbel. Det var andre gangen aking var med på det olympiske programmet. 

## Medaljefordeling

## Medaljevinnere

## Eksterne lenker
* 
* Grenoble 1968 Luge Results på olympics.com
* Luge at the 1968 Winter Olympics på olympedia.org